Βρισκόμαστε στην έκτη προς έβδομη μέρα της εξέγερσης και η αίσθηση μας είναι ότι ΟΛΑ τώρα αρχίζουν.

Τα γεγονότα όχι μόνο δεν πηγαίνουν προς εκτόνωση αλλά αντίθετα κλιμακώνονται διαδοχικά και ασταμάτητα.

Ποιοι βρισκονται πίσω από την εξέγερση?

Ποιών οι ενέργειες,οι δράσεις,οι κινήσεις κρατούν και φουντώνουν τη φλόγα της?

Των αναρχικών;

Των μαθητών;

Των μεταναστών;

Των άνεργων και καταφρονεμένων;

Των νεολαίων από τα πλούσια βόρεια και νότια προάστια;

Των τσιγγάνων;

Των χουλιγκάνων;

Των εργατών;

Oλων αυτών και πολύ περισσότερων είναι οι ενέργειες,οι δράσεις,οι κινήσεις της εξέγερσης

και όλες αυτές μαζί σχηματίζουν την ασταμάτητη λάβα που ξύπνησε

όταν η πρόστυχη αδιανόητη δολοφονία του 15χρονου Αλέξη συντάραξε την Ελλάδα το βράδυ του Σαββάτου.

Όλοι μαζί με τις διαφορές μας γράφουμε ιστορία και συγκλονίζουμε όλο τον πλανήτη.

Η εξέγερση αυτή όχι μόνο δεν θα σταματήσει αλλά προορίζεται να μεταλαμπαδευτεί σε όλη την Ευρώπη και σε όλη την υφήλιο.

Σε αυτό το πλαίσιο είναι κατανοητός ο πανικός της εξουσίας

Όμως τίποτε δεν συγχωρεί,τίποτε δεν δικαιολογεί,τίποτε δεν κάνει ανεκτό

το απίστευτο πρωτοφανές όργιο βίας που αυτή καθημερινά και αδιάκοπα εξαπολύει.

Πόσο μάλλον όταν αυτή η βία παραμένει χωρίς καταγραφή ή αφόρητα διαστρεβλωμένη από την ξεφτιλισμένη τηλεόραση.

Σύντροφοι μας έχουν υποστεί απρόκλητους ξυλοδαρμούς,μαθητές χτυπιούνται ανελέητα,φασίστες στην επιθανάτια αγωνία τους βγάζουν ατιμώρητα τα όπλα τους,

ασφαλίτες οργιάζουν ανεξέλεγκτα,μετανάστες απειλούνται οι ζωές τους αλλά για τα κανάλια υπάρχουν μόνο σπασμένα μαγαζιά και "εγκληματικό" πλιάτσικο.

Για κακή τους τύχη τους έχουν απομείνει μόνο γηραλέες νοικοκυρές και λοιπά φοβισμένα ανθρωπάκια όπως και τα τελειωμένα φασιστοειδή.

Η οργή μας και για αυτά δεν έχει όριο και στο εξής ας προσέχουν.

Η Εξέγερση μετατρέπει το αδύνατο σε δυνατό,

Είναι το όνειρο που ξυπνάει όταν ο προηγούμενος ατελείωτος εφιάλτης τελειώνει.

Γιατί σύντροφοι ήταν εφιάλτης αυτό που ζούσαμε πριν στα Δυτικά προαστεία,στην Αθήνα,στον Κόσμο ολόκληρο.

Μέσα σε μια άσχημη πνιγερή πόλη,

να φτύνουμε καθημερινά τη μιζέρια μας

να σκοτώνουμε τη φαντασία μας

να φοβόμαστε τον διπλανό μας

να μένουμε αβοήθητοι στην ανημπόρια μας

να βομβαρδιζόμαστε από γιαλαντζί διαφημίσεις

να νομίζουμε ότι αξίζουμε γι'αυτά που έχουμε και όχι για αυτά που είμαστε.

Αλέξη σε ντρεπόμαστε εκεί που βρίσκεσαι γιατί χρειάστηκε το δικό σου αίμα

για να ξυπνήσουμε από τον εφιάλτη μας και να ζήσουμε το όνειρο της ζωής.

Όμως αν εμείς σε ντρεπόμαστε,οι άλλοι τώρα σε τρέμουν με ένα τρόμο που παραλύει τα σωθικά τους.

Πρώτα-πρώτα οι ασφαλίτες που μεταμφιέζονται σε εξεγερμένους για να απαγάγουν μαθητές στα μπουντρούμια της ασφάλειας.

ΚΑΝΕΝΑ ΕΛΕΟΣ ΣΕ ΑΥΤΟΥΣ !

ΑΠΟ ΜΑΣ ΔΕΝ ΜΠΟΥΡΟΥΝ ΝΑ ΚΡΥΦΤΟΥΝ,

Έρχεται η τιμωρία τους και κανένα βαθύ κράτος δεν θα τους σώσει.

Είστε εσείς που σπέρνετε τη χειρότερη κινδυνολογία,την ποταπή ηττοπάθεια,τον εξωφρενικό φόβο κι όλα αυτά για να γλιτώσετε το τομάρι σας.

Δεν θα το γλιτώσετε!

Δεν είστε όμως μόνο εσείς που κάνετε τα παραπάνω.

ΌΛΑ τα κοινοβουλευτικά κόμματα ζουν την αγωνία τους και σκίζονται για να εκτονώσουν την εξέγερση.

Οι μικροαστοί που δεν μπορούν να διανοηθούν τη ζωή τους χωρίς το μαγαζάκι τους,

αφυδατωμένες υπάρξεις που ζουν μόνο για την είσπραξη χρήματος,

ζουν και αυτοί τον υπαρξιακό τους φόβο.

Δεν χρειάζεται να μας φοβούνται τόσο!

Εκτός από αυτούς που ενεργά και ξετσίπωτα βοηθουν τη δολοφονική εξουσία,

οι υπόλοιποι θα αφεθούν στην αβάσταχτη μιζέρια τους.

Και μπράβο στους μικροαστούς που υπερβήκαν τους εαυτούς τους και συμμετείχαν στα γεγονότα από τη σωστή πλευρά.

Όσο κι αν αποσιωπάται δεν είναι λίγοι!

Όμως αρκετά γράψαμε για τη μικροαστική τάξη..

.Η ιστορία γράφεται τώρα από άλλες δυνάμεις και αυτές οι δυνάμεις θα ενισχύσουν συντριπτικά την παρουσία τους τις επόμενες μέρες.

Μετά από 6 μέρες κολοσσιαίων συγκρούσεων ΣΗΜΕΡΑ ξεκινά μοιραία ο δεύτερος γύρος με νέες κορυφώσεις,νέα ορόσημα,νέες ανατάσεις.

ΣΗΜΕΡΑ είναι το νέο ραντεβού της ιστορίας στις 12 το μεσημέρι στα Προπύλαια.

Εκεί θα είναι οι μαθητές που έχουν υποστεί τη χειρότερη αστυνομική βία

εκεί θα είναι οι εξεγερμέοι φοιτητές του 2006-2007

εκεί θα είναι οι άνεργοι που πάλευαν χρόνια με την κατάθλιψη και την ταπείνωση

εκεί θα είναι οι εργάτες που θα λουφάρουν από τη δουλειά τους και που τις τελευταίες μέρες βλέπουν με άλλο τσαμπουκά το αφεντικό τους

εκεί θα είναι οι μετανάστες που για χρόνια ξέρουν ήδη τί σημαίνει χούντα

εκεί θα είμαστε και μεις από τα δυτικά προάστια και που για δεκαετίες σπαρασσόμασταν από τους πιο γελοίους τοπικισμούς

ΕΚΕΙ ΘΑ ΕΙΜΑΣΤΕ ΟΛΟΙ.

Μας κατηγορούν ότι η εξέγερση μας είναι άναρθρη,τυφλή,αντιδραστική.

Ότι δεν ξέρουμε τί θέλουμε ούτε ακόμη τί δεν θέλουμε.

Ότι είμαστε κλέφτες και καταστροφείς.

Ε,λοιπόν ξέρουμε τί θέλουμε και ξέρουμε τί δεν θέλουμε.

Δεν θέλουμε ασφαλίτες πληρωμένους να τρομοκρατούν τους έφηβους

Δεν θέλουμε χημικό πόλεμο που φράζει τα πνευμόνια μας και τυφλώνει τα μάτια μας

Δεν θέλουμε Μ.Α.Τ,μπράβους,νταβατζήδες,παράσιτα σεκιουριτάδες,επαγγέλματα βίας και επιβολής.

Δεν θέλουμε μολυσμένο αέρα,καμμένα δάση,μπετόν που σκοτώνει το χώμα της φύσης.

Δεν θέλουμε φυλακές που ισοπεδώνουν το άτομο,παράλογους νόμους για τη φούντα,κάμερες που επιτηρούν τη ζωή για να προστατεύσουν την άψυχη ιδιοκτησία.

Στο πρόχειρο προσχέδιο μανιφέστου για την ζωή μετά την εξέγερση ζητάμε και θα επιβάλουμε:

1)Απελευθέρωση του ευρύτερου κέντρου της αθήνας από τα αμάξια-Πόλη για τους πεζούς,τους ποδηλάτες,τους κοσμοπολίτες,τα παιδιά

2)Μετατροπή των κατεστραμμένων τραπεζικών κτιρίων σε άσυλο για τους φτωχούς,βιβλιοθήκες και free internet points όπως και coffeshops αλα amsterdam(ευχαριστούμε τα κείμενα του indymedia που μας έδωσαν την ιδέα!)

3)Μετατροπή των αστυνομικών τμημάτων σε δωρεάν μαγειρία που θα προσφέρουν ποιοτικό βιολογικό φαγητό σε όποιον το ζητά και όποιον το έχει ανάγκη.

4)Copyleft όλο το πνευματικό ενημερωτικό και πάσης φύσεως πληροφοριακό υλικό όπως και ελεύθερο 1gbps internet με σύγχρονες οπτικές ίνες.

5)Κατάργηση πετρελαίου και φυσικού αερίου και αντικάτασταση της στα σπίτια και στα μέσα παραγωγής με υπερσύγχρονες ηλιακές κυψέλες και άλλες πρωτοπόρες πλήρως ανανεώσιμες μορφές ενέργειας(με επιφύλαξη στην αιολική και απόρριψη των βιοκαυσίμων)

6)έφοδος στα σκοτεινά καλυπτώμενα από την αστυνομία μπουρδέλα και απελευθέρωση των εξαναγκασμένων πουτάνων που βρίσκονται εκεί,

θετική αναγνώριση της γυναικείας σεξουαλικότητας ως δικαιώματος που θα ασκείται αυτόβουλα και αυθόρμητα από τις ίδιες,κανένα έλεος σε βιαστές και παιδεραστές,καμιά ταπείνωση και εξεφτελισμός σε όσους απολαμβάνουν τη σεξουαλικότητα τους με διαφορετικό τρόπο εφόσον δεν ασκούν επιβολή και καταναγκασμό

7)έφοδος στις φυλακές και απελευθέρωση όλων, εκτός όσων αποδεδειγμένα σχετίζονται με εγκλήματα παιδεραστίας,βιασμών,ρατσισμού και πορνικής σωματεμπορίας.

8)Προτεραιότηρτα στα μικρά παιδιά στις αναγκές τους για παιχνίδι,τρυφερότητα,αγάπη και χαρά.

9)Δωρεάν υποδομές παιδείας,υγείας με ταυτόχρονο περιορισμό των αυθαιρεσιών και της εξουσίας όσων εργάζονται εκεί.Σχέση υπεύθυνη,ανοιχτή,φιλική μεταξύ ασθενών- γιατρών και μαθητών-δασκάλων.

10)Δωρεάν μεταφορές και ενθάρρυνση του ποδηλάτου στην πόλη με ταυτόχρονη επέκταση των τρένων σε όλη την επικράτεια.



Αυτά είναι χοντρικά και επιγραμματικά όσα θέλουμε και θα φέρουμε.

Μπορεί κάποια άλλα εξίσου ουσιώδη να απουσιάζουν όμως και τα παραπάνω δεν είναι λίγα και αμελητέα.

Γνωρίζουμε ότι το κίνημα μας έχει όχι μόνο αποκτήσει παγκόσμιο ενδιαφέρον αλλά πολύ περισσότερο εμπνέει μια παγκόσμια εξέγερση.

Συντάσσοντας τα 10 πρόχειρα σημεία "τί θέλουμε" το είχαμε σοβαρά υπόψη μας.

Τη στιγμή που τα ασφυξιογόνα της εξουσίας σύμφωνα με πολλές πηγές στερεύουν

διακηρύσσουμε την αλληλεγγύη μας στους Παλαιστίνιους που χάνουν καθημερινά Αλέξηδες και καταγγέλουμε την ισραηλινή κυβέρνηση που ετοιμάζεται να ξαποστείλει νέα επαχθη φορτία ασφυξιογόνων και δακρυγόνων στην ελληνική κυβέρνηση.

Δεν είμαστε όμως αντισημίτες και δεχόμαστε την αλληλεγγύη οποιουδήποτε εβραίου θέλει να την δώσει ,και δεν έχει βάψει τα χέρια του με το αίμα των Αλέξηδων της Παλαιστίνης, με την ίδια χαρά όπως και με τους υπολοιπους.

Έίναι μοιραίο στην εποχή του internet αυτή η εξέγερση να φωτίσει τα πέρατα της οικουμένης.

Να διατρανώσει ότι το αίμα ενός 15χρονου δεν εξαργυρώνεται ούτε με όλα τα λεφτά του κόσμου.

Να αναδείξει την αξία και τη σημασία της ζωής πάνω από το χρήμα και το χρηματιστήριο,τις τράπεζες τώρα που το ίδιο το παγκόσμιο σύστημα του χρήματος αντιμετωπίζει το κραχ του.

Να αποκαλύψει ότι οι εξουσίες είναι απάνθρωπες και δολοφονικές

Να ξεσκεπάσει το κενό και την παραμορφωμένη γύμνια μιας ζωής αβίωτης.



Σύντροφοι όλου του κόσμου μεταφέρετε το μήνυμα και ακολουθήστε μας.

Εμείς από τα δυτικά προάστεια θα είμαστε σήμερα στους δρόμους της Αθήνας για να δυναμώσουμε τη φλόγα της επανάστασης και καμιά μπόρα δεν θα μας σταματήσει!



please we appeal to everyone that knows Greek

to translate this declaration into English,French,German,Dutch,Spanish,Arabic,Chinese,Turkish,Albanian,Italian,Bulgarian and whatever language the peoples of the word speak!









